పబిత్ర మార్గరీటా

పబిత్ర మార్గరీటా ఒక భారతీయ రాజకీయవేత్త, సినిమా నటుడు, పత్రిక సంపాదకుడు కూడా. ఆయన భారత పార్లమెంటు ఎగువ సభ అయిన రాజ్యసభ అస్సాంకు ప్రాతినిధ్యం వహిస్తున్నాడు. 2014లో రాజకీయాల్లోకి వచ్చిన ఆయన భారతీయ జనతా పార్టీ (బిజెపి)లో మార్చి 2022 నుండి చురుకైన సభ్యుడుగా ఉన్నాడు. 2014 నుండి అస్సాం బిజెపి అధికార ప్రతినిధిగా పనిచేస్తున్నాడు. సోషల్ మీడియా సెల్, అస్సాం బిజెపి, కామరూప్ జిల్లా బిజెపి ప్రభారిగా కూడా ఆయన పనిచేసాడు. ఆయన 2017 నుండి 2021 వరకు అస్సాంలో జ్యోతి చిత్రబన్, గవర్నమెంట్ ఛైర్మన్ గా కూడా పనిచేసాడు.  అస్సాంలో నవంబరు 2021 నుండి మార్చి 2022 వరకు ఆయన విద్యార్థులు, యువజన సంక్షేమం కోసం రాష్ట్ర స్థాయి సలహా కమిటీ సభ్య కార్యదర్శిగా కూడా పనిచేసాడు. 

ఆయన రాజకీయవేత్తనే కాకుండా మంచి నటుడిగా కూడా ప్రసిద్ధిచెందాడు. ఆయన నటించిన అతిపెద్ద హిట్ చిత్రాలలో "మోన్ జై" ఒకటి.

ప్రస్తుతం ఆయన సమాచార, ప్రసార మంత్రిత్వ శాఖ సంప్రదింపుల కమిటీలో సభ్యుడు. అలాగే ఆయన అస్సాం ముఖ్యమంత్రికి రాజకీయ కార్యదర్శిగా పనిచేస్తున్నాడు.

ఆయన 1998 నుండి 2002 వరకు మాయ మాసపత్రికకు వ్యవస్థాపక ప్రధాన సంపాదకుడిగా ఉన్నాడు. 2002 నుండి 2005 వరకు మరో అస్సామీ సాంస్కృతిక నెలవారీ సారేగామ వ్యవస్థాపక ప్రధాన సంపాదకుడిగా కూడా పనిచేసాడు.

 ఇవి కూడా చూడండి 

 మోదీ మూడో మంత్రివర్గం

 మూలాలు 
వర్గం:భారతీయ జనతా పార్టీ రాజకీయ నాయకులు
వర్గం:భారత రాజకీయ నాయకులు
వర్గం:అస్సాం రాజకీయ నాయకులు
వర్గం:1974 జననాలు
వర్గం:అస్సాం నుండి రాజ్యసభ సభ్యులు